AH บวกแรง 5.94% รับผลดียอดส่งออกรถยนต์ฟื้นตัว
AH บวกแรง 5.94% รับผลดียอดส่งออกรถยนต์ฟื้นตัว ล่าสุด ณ เวลา 15.15 น. อยู่ที่ระดับ 26.75 บาท บวก 1.50 บาท หรือ 5.94% สูงสุดที่ 27 บาท ต่ำสุดที่ 25.25 บาท ด้วยมูลค่าซื้อขาย 69.84 ล้านบาท ด้าน บล.ธนชาต แนะซื้อ ชูเป้า 27.75 บาท
22 ก.ย. 2560

ผู้สื่อข่าวรายงานว่า ราคาหุ้นบริษัท อาปิโก ไฮเทค จำกัด (มหาชน) หรือ AH ณ เวลา 15.15 น. อยู่ที่ระดับ 26.75 บาท บวก 1.50 บาท หรือ 5.94% สูงสุดที่ 27 บาท ต่ำสุดที่ 25.25 บาท ด้วยมูลค่าซื้อขาย 69.84 ล้านบาท ขณะที่ดัชนีตลาดหุ้นไทยโดยรวมลบ 0.40%

ทั้งนี้ บล.ธนชาต ระบุในบทวิเคราะห์ แนะนำ”ซื้อ” AH โดยราคาหุ้นดีดตัวขึ้นทะลุ Downtrend Line ของกรอบสามเหลี่ยมขึ้นไปได้ ด้วยปริมาณการซื้อขายหนาแน่น สอดคล้องกับ DI+ กลับมาตัด DI- ได้อีกครั้ง เป็นจังหวะซื้อเก็งกำไร มีแนวต้านแรกที่ 27.75 บาท ผ่านได้มีเป้าหมายตามกรอบที่ 29.50 บาท
ด้าน บล.โนมูระ พัฒนสิน ระบุในบทวิเคราะห์ว่า AH รับผลบวกจากยอดส่งออกรถยนต์เดือนส.ค.17 สูงสุดในรอบ 14 เดือน แตะระดับ 102.9 แสนคัน เพิ่มขึ้น 9.3% จากกำลังซื้อที่เริ่มกลับมาจากโซนตะวันออกกลาง